Diari Oficial de la Generalitat Valenciana


Sumari del DOGV 7534, del 27-05-2015 (2015/4619)

Notificació de la sentència dictada en el procediment de divorci contenciós número 664/2014.
--------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4619


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 664/2014. [2015/4619]  
Juí divorci contenciós 000664/2014  
Part demandant: Concepción Mola Jiménez.  
Part demandada: José Manuel Rodríguez Rullan.  
Sobre: divorcis no consensuats.  
En el juí a què es fa referència s'ha dictat la resolució la dispositiva de la qual conté el text literal següent:  
«Dispositiva  
Estime la demanda plantejada per Inmaculada Mola Jiménez contra José Manuel Rodríguez Rullan, i declare dissolt, per causa de divorci, el matrimoni contret pels esmentats cònjuges, amb tots els efectes legals, i acorde l'adopció de les mesures definitives següents:  
1a. L'atribució de la guàrdia i custòdia de la filla menor del matrimoni, C., a sa mare, Inmaculada Mola Jiménez, a qui s'atribuïx l'exercici exclusiu de la pàtria potestat sobre ella.  
2a. José Manuel Rodríguez Rullan podrà veure i relacionar-se amb la seua filla, C., en la forma que concerte amb esta i sempre comptant amb la voluntat de la filla menor.  
3a. S'atribuïx a Inmaculada Mola Jiménez, en companyia de la filla menor davall la custòdia de la qual queda, l'ús i gaudi del domicili familiar situat en el carrer del Músic Ayllon, número 22, 1, 2, de València.  
El pagament de la hipoteca que grava tal domicili s'haurà de realitzar per José Manuel Rodríguez Rullan, sense perjuí de la responsabilitat davant de tercers derivada del document contractual de la seua constitució.  
4a. José Manuel Rodríguez Rullan contribuirà com a prestació per aliments per al fill menor d'edat del matrimoni, C., i pagarà a la mare, senyora Mola Jiménez, per mesos anticipats i dins dels cinc primers dies de cada mes, la quantitat mensual de dos-cents vint euros (220 €), suma pecuniària que serà anualment actualitzada segons la variació que experimente en relació amb l'índex de preus al consum i que ha de ser abonada des de la data de presentació de la demanda, és a dir, el 16 d'abril de 2014.  
5a. Inmaculada Mola Jiménez i José Manuel Rodríguez Rullan abonaran per mitat dels gastos extraordinaris de la filla, els necessaris en tot cas i els convenients degudament consensuats pels progenitors, o, a falta d'això, amb autorització judicial.  
6a. Com a pensió compensatòria, José Manuel Rodríguez Rullan abonarà a Inmaculada Mola Jiménez, per mesos anticipats i dins dels cinc primers dies de cada mes, la quantitat mensual de dos-cents euros (200 €), per un termini de dos anys, a partir de la data de la present resolució, la suma pecuniària de la qual serà anualment actualitzada amb relació amb l'índex de preus al consum.  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i serà notificada a les parts, fent-los saber que, contra esta sentència, podran interposar en este jutjat recurs d'apel·lació, dins dels 20 dies següents a la seua notificació, prèvia consignació del preceptiu depòsit de 50 euros en el compte d'este Jutjat, que pronuncie, mane i firme.  
  
Publicació. Llegida i publicada ha sigut l'anterior sentència pel jutge que la va dictar en forma legal i en el mateix dia de la seua data. En done fe.»  
Atés que es desconeix el domicili o residència actuals de la part demandada, per resolució de 15 de maig de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat i la seua publicació en el Diari Oficial de la Comunitat Valenciana, per a portar a efecte la diligència de notificació de la sentència al demandat.  
  
València, 15 de maig de 2015.- La secretària judicial: Irene Rojas Roselló.